**Bazar sentimental**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poemul mi-e bazar sentimental

Găsiți în el și lacrimi și surâsuri

Căci sufletul îmi e fundamental

Clădit să vă desfete în eresuri.

Scot sentimentele ce le-am trăit

Le pun în versuri pentru a destinde

Sau pentru cei ce viața i-a-nrăit

Dojana care poate îi desprinde

De ură și otrava sufletească

Ce macină adânc și nemilos

Eu fără plată-i fac să își dorească

S-atingă sentimentul cel frumos

De dragoste, alean și chef de viață

De optimism ușor molipsitor

Așa ceva n-o să găsiți în piață,

Poemul vă va fi de ajutor!

Dar sigur ca în orișice bazar

Poemul poate fi și trist și rece

Cu ”mărfuri” felurite și bizar

Cum fantezia doar realu-ntrece.

De-aceea pentru voi ce-ați poposit

Prin micul meu modest, poem-bazar,

Am un îndemn - fiți harnici la citit

Efortul vostru nu va fi-n zadar!